
Narva
SA Narva Linna Arendus projekti „Äkkeküla matka- ja 
loodusraja rajamine“ kaasfinantseeringu kinnitamine  

1. Asjaolud ja menetluse käik
SA Narva Linna Arendus esitas projekti „Äkkeküla matka- ja loodusraja rajamine“ Keskkonnainvesteeringute keskusele (KIK) viimase poolt finantseeritava programmi “Looduskaitse, infrastruktuuri arendamine” raames. Vastavalt esitatud taotlusele oli projekti partneriks nimetatud Narva linn. Koostatud projekti eesmärgiks on populariseerida tööstusliku piirkonna elanike hulgas keskkonnasäilitamise vajalikkust ning võimaldada inimestel looduses viibimist kodulinna piirides, tõstes nende keskkonnateadlikust sh. suunata inimene armastama loodust enda linnas ning rõhutada selle omapära. Rikastada Narva linna koolides bioloogia õppimist, võimaldades kasutada rajatavat loodus-ja matkarada õppematerjalina. Säilitada ja toetada bioloogilist mitmekesisust endisel prügimäel vastavalt KSH uuringule 2007.a.

Antud projekti tulemusena arendatakse 3 (kolme) km pikkuse loodus- ja matkaraja ehitamine. See hõlmab järgnevaid ehituslikke tegevusi: drenaži pigaldamine, laudtee ehitamine, puupinkide, prügikastide, infostendide, infotahvlite ja WC-de paigaldamine. Teavitus kohalikes massimeedia kanalites. Samas lisaväärtusena toimub tervislike eluviiside ja keskkonnas kultuurse viibimise propageerimine koduläheduses nendele sotsiaalsetele rühmadele, kellele on selliste võimaluste pakkumine koduläheduses eriti oluline (odavus, liikumise piiratus tervislikel põhjustel jne...).Projekti tulemusena  tekkivad lisavõimalused Narva elanikele oma vaba aja veetmise võimaluste laiendamiseks ning kohaliku elukeskkonna kvaliteedi parandamiseks. Kindlasti tõuseb ka linnaruumi atraktiivsus. Kooliõpilastel on lisaks koolis omandatavatele bioloogia teoreetilistele teadmistele võimalus käia ja tutvuda oma kodukoha loodusega ka praktiliselt tutvumas. Rajatav loodus-ja matkarada võimaldab veeta aega vabas õhus ning soodustab tervislike eluviiside harrastamist.

Projekt on esitatud KIK-i poolt finantseeritava programmi “Looduskaitse, infrastruktuuri arendamine”  piires  kogu  summale  1 481 093,00  EEK  (94 659,10  EUR)  sellest  Narva linna  kaasfinantseering  148 109,00 EEK (9 465,90 EUR)   ja   KIK-i finantseering 1 332 984,00 EEK (85 193,20 EUR).  Projekti  lõpetamine on kavandatud  jaanuaris 2012.
Vastavalt  Keskkonnainvesteeringute Keskuse (KIK) nõukogu 14.12.2010 otsusele toetatakse taotlust „Äkkeküla matka- ja loodusraja rajamine“ – 1 332 984,00 krooni suuruses summas “Looduskaitse, infrastruktuuri arendamine” programmist. SA Narva Linna Arendus taotleb Narva linna poolset kaasrahastamist summas 9 465,90 EUR.
2. Õiguslikud järeldused
Narva Linnavolikogul vastavalt kohaliku omavalitsuse korralduse seaduse (edaspidi KOKS) §22 lõike 1 punkti 8 on õigus vastu võtta laene. 
3. Otsus

3.1. Kinnitada projekti „Äkkeküla matka- ja loodusraja rajamise“ kaasfinantseeringuks 9 465,90 EUR.
3.2. Narva Linnavalitsusel taotleda Rahandusministeeriumilt laenu võtmist 2011. aastal kaasfinantseeringu katteks  summas 9 465,90 EUR. 

4. Rakendussätted

4.1 Otsus jõustub seadustega sätestatud korras.

4.2 Käesolevat otsust on võimalik vaidlustada Tartu Halduskohtu Jõhvi kohtumajas 30 päeva jooksul alates otsuse jõustumisest.

